
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 662 

13 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών σε εκτός 
του εγκεκριμένου ρυμοτομικού σχεδίου και εκτός 
οριών οικισμών προ του έτους 1923 περιοχές των 
τέως κοινοτήτων Βαθέος Αυλίδος, Καλοχωρίου - 
Παντειχίου, Φάρου και Παραλίας Αυλίδας (νυν δή¬ 
μου Αυλίδας) Ν. Εύβοιας. 1 

Τροποποίηση της 58903/3048/8.5.1992 απόφασης 
του Υπουργού Περιβάλλοντος, Χωροταξίας και Δη¬ 
μοσίων Έργων «Καθορισμός ειδικών όρων και πε¬ 
ριορισμών δόμησης σε οικόπεδο επί των οδών Ό- 
θωνος και Λεβίδου αρ. 13 του ρυμοτομικού σχεδί¬ 
ου Κηφισιάς (Ν. Αττικής) που βρίσκεται στο κτίριο 
του Μουσείου Γουλανδρή το οποίο έχει χαρακτηρι- 

σθεί ως διατηρητέο». 2 

Καθορισμός ειδικών χρήσεων των διατηρητέων κτι¬ 
ρίων του μνημειακού άξονα της οδού Αριστοτέλους 
της Θεσσαλονίκης από το ύψος της οδού Μητρο- 
πόλεως μέχρι το ύψος της οδού Εγνατίας και έγκρι¬ 
ση κανονισμού λειτουργίας των χρήσεων αυτών».. 3 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζη¬ 
μίωσης ιδιοκτητών έκτασης που βρίσκεται στην πε¬ 
ριοχή του Δήμου Πειραιά και απαλλοτριώθηκε υ¬ 
πέρ και με δαπάνη του ΟΣΚ Α.Ε. για ανέγερση του 

50ου Δημ. Σχολείου Πειραιά. 4 

Ειδοποίηση για παρακατάθεση αποζημίωσης ιδιοκτη¬ 
τών έκτασης που βρίσκεται στην περιοχή του Δή¬ 
μου Μεταμόρφωσης και ρυμοτομήθηκε υπέρ και με 
δαπάνη του ΟΣΚ Α.Ε. για ανέγερση του 5ου Δημ. 

Σχολ. Μεταμόρφωσης. 5 

Ειδοποίηση για παρακατάθεση προσωρινής αποζη¬ 
μίωσης ιδιοκτητών έκτασης που βρίσκεται στην πε¬ 
ριοχή του Δήμου Νίκαιας και που απαλλοτριώθηκε 
υπέρ και με δαπάνη του ΟΣΚ Α.Ε., με σκοπό την α¬ 
νέγερση διδακτηρίου 5ου Λυκείου Νίκαιας. 6 

Ειδοποίηση για παρακατάθεση συμπληρωματικής ο¬ 
ριστικής αποζημίωσης ιδιοκτητών έκτασης που 
βρίσκεται στην περιοχή του Δήμου Νίκαιας και που 
απαλλοτριώθηκε υπέρ και με δαπάνη του ΟΣΚ Α.Ε., 
με σκοπό την ανέγερση διδακτηρίου 26ου Δημοτι¬ 
κού Σχολείου Νίκαιας. 7 


Ειδοποίηση για παρακατάθεση οριστικής αποζημίω¬ 
σης ιδιοκτητών έκτασης που βρίσκεται στην περιο¬ 
χή του Δήμου Ιλίου και απαλλοτριώθηκε υπέρ και 
με δαπάνη του ΟΣΚ Α.Ε. για ανέγερση διθέσιου Ν/Γ 


Ιλίου (19° Ν/Γ). 8 

ΑΠΟΦΑΣΕΙ Σ 

Αριθ. 20885/4515 (1) 


Αναστολή χορήγησης οικοδομικών αδειών σε εκτός του 
εγκεκριμένου ρυμοτομικού σχεδίου και εκτός ορίων 
οικισμών προ του έτους 1923 περιοχές των τέως κοι¬ 
νοτήτων Βαθέος Αυλίδος, Καλοχωρίου - Παντειχίου, 
Φάρου και Παραλίας Αυλίδας (νυν δήμου Αυλίδας) Ν. 
Εύβοιας. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 
Ν. Δ/τος «περί σχεδίων πόλεων κλπ» (Α' 228) όπως μετα¬ 
γενέστερα τροποποιήθηκαν και συμπληρώθηκαν. 

2. Τις διατάξεις του άρθρου 29Ατου Ν, 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (ΑΊ54) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Το υπ’ αρ. 84/5.7.1999 υπηρεσιακό σημείωμα της 
Δ/νσης Πολεοδομικού Σχεδιασμού - Τμήμα Β'. 

4. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Αναστέλλεται για ένα (1) χρόνο η χορήγηση οικοδο¬ 
μικών αδειών στις περιοχές με στοιχείο 3 (περιοχές δεύ¬ 
τερης κατοικίας) της Ζώνης Οικιστικού Ελέγχου των τέ¬ 
ως κοινοτήτων Βαθέος Αυλίδος, Καλοχωρίου - Παντειχί¬ 
ου, Φάρου, Παραλίας Αυλίδας (νυν δήμου Αυλίδας) Ν. 
Εύβοιας που καθορίστηκε με το από 18.8.1988 Π. Δ/γμα 
(Δ' 671). 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 30 Ιουλίου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-Φ- 

Αριθ. 21514/4872 (2) 

Τροποποίησης της 58903/3048/8.5.1992 απόφασης του 
Υπουργού Περιβάλλοντος, Χωροταξίας και Δημοσίων 
Έργων «Καθορισμός ειδικών όρων και περιορισμών 
δόμησης σε οικόπεδο επί των οδών Όθωνος και Λεβί- 
δου αρ. 13 του ρυμοτομικού σχεδίου Κηφισιάς (Ν. Ατ¬ 
τικής) που βρίσκεται το κτίριο του Μουσείου Γουλαν- 
δρή το οποίο έχει χαρακτηρισθεί ως διατηρητέο. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ &ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α’ 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκε με την παρ. 2ατου άρθρου 1 του Ν. 2469/1997 
(Α'38). 

3. Την υπ’ αριθ. 103326/1281/5.12.1996 απόφαση του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στο Γ ενικό Γ ραμματέα, και 
στους Προϊσταμένους των Γενικών Διευθύνσεων, Διευ¬ 
θύνσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων - πλην Γ ενικής Γ ραμ- 
ματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 7.5.1999 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 28.5.1999 σύμφωνη γνώμη του ενδιαφερο¬ 
μένου «Μουσείο Γουλανδρή Φυσικής Ιστορίας» δια της 
προέδρου του Δ.Σ. Νίκης Γ ουλανδρή (αρ. πρωτ. ΥΠΕΧΩ- 
ΔΕ 14309/3934/1.6.1999). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Το εδάφιο γ της παραγράφου 2 της υπ’ αρ. 
58903/3048/8.5.1992 απόφασης του Υπουργού Περιβάλ¬ 
λοντος Χωροταξίας και Δημοσίων Έργων «Καθορισμός 
ειδικών όρων και Περιορισμών δόμησης σε οικόπεδο επί 
των οδών Όθωνος και Λεβίδου αρ. 13 του ρυμοτομικού 
σχεδίου Κηφισιάς (Ν. Αττικής) που βρίσκεται το κτίριο του 
Μουσείου Γ ουλανδρή το οποίο έχει χαρακτηρισθεί διατη¬ 
ρητέο» (Δ' 530) όπως η ανωτέρω απόφαση τροποποιήθη¬ 


κε με την υπ’ αριθ. 85370/5905/1994 όμοια της (Δ/1054) α¬ 
ντικαθίσταται ως εξής: 

γ. Επιτρέπεται επίσης πάνω από το μέγιστο επιτρεπό¬ 
μενο ύψος που καθορίζεται με την προηγούμενη παρά¬ 
γραφο Αίγ, η κατασκευή ξενώνων εξυπηρέτησης του 
Μουσείου στο νοτιοδυτικό τμήμα της προσθήκης συνολι¬ 
κού εμβαδού διακοσίων εβδομήντα τετραγωνικών μέ¬ 
τρων (270 τ.μ.) καθώς και απόληξης κλιμακοστασίου με¬ 
τά ανελκυστήρος. Οι παραπάνω ξενώνες καθώς και η α¬ 
πόληξη του κλιμακοστασίου καλύπτονται υποχρεωτικά 
με στέγη από κεραμίδια μεγίστου ύψους ενός μέτρου και 
πενήντα εκατοστών του μέτρου (1.50 μ.). 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 31 Αυγούστου 1999 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 
-Φ- 

Αριθ. 4590 (3) 

Καθορισμός ειδικών χρήσεων των διατηρητέων κτιρίων 
του μνημειακού άξονα της οδού Αριστοτέλους της 
Θεσσαλονίκης από το ύψος της οδού Μητροπόλεως 
μέχρι το ύψος της οδού Εγνατίας και έγκριση κανονι¬ 
σμού λειτουργίας των χρήσεων αυτών» 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις: 

α. Του Ν.Δ. της 17.7.1923 «Περί σχεδίων Πόλεων κ.λ.π.» 
(Φ.Ε.Κ. Α'/ 228), όπως τροποποιήθηκαν και συμπληρώθη¬ 
καν μεταγενέστερα. 

β. Των άρθρων 5, 6 και 7 του Ν. 1337/1983 «Επέκταση 
πολεοδομικών σχεδίων, οικιστική ανάπτυξη και σχετικές 
ρυθμίσεις» (Φ.Ε.Κ. Α'/33), όπως το άρθρο 6 αυτού τροπο¬ 
ποιήθηκε με το άρβρο 8 παρ. 2 του Ν. 1512/85 (Φ.Ε.Κ. 
Α'/9). 

γ. Των άρθων 3 και 4 του Ν. 1577/1985 «Γενικός Οικο¬ 
δομικός Κανονισμός» (Φ.Ε.Κ. Α'/210), όπως η παρ. 1 του 
άρθρου 3 αυτού αντικαταστάβηκε με την παρ. 1 του άρ¬ 
θρου 1 του Ν. 1772/1988 (Φ.Ε.Κ. Α’91) και των άρθρων 6, 
7, 8 και 9 του Ν. 1577/185, όπως τροποποιήθηκαν με το 
άρθρο 13 (παρ. 1,2,3)τουΝ. 1647/86 (Φ.Ε.Κ. Α791). 

δ. Των άρθρων 1 και4του Α.Ν. 314/1968 «περίπαροχής 
εις τον Υπουργό Βορείου Ελλάδος και τους Νομάρχας 
αρμοδιότητος επί των θεμάτων εγκρίσεως, επεκτάσεως 
και τροποποιήσεως σχεδίων πόλεων και κωμών» (Φ.Ε.Κ. 
Α/47), όπως το άρθρο 1 του Νόμου αυτού αντικαταστά- 
θηκε με το άρθρο 1 του Ν.Δ. 1018/1971 (Φ.Ε.Κ. Α7220). 

ε. Των άρθρων 3, 7,8, 9 και 25 του Ν. 2508/97 «Βιώσιμη 
οικιστική ανάπτυξη των πόλεων και οικισμών της χώρας 
και άλλες διατάξεις» (Φ.Ε.Κ. Α'/124). 

στ. Του Π.Δ. 358/1986 «καθορισμός αρμοδιοτήτων του 
Υπουργείου Βορείου Ελλάδος» (Φ.Ε.Κ. Α'/158), καθώς και 
του Π.Δ. 92/1987 «Οργανισμός Υπουργείου Βορείου Ελ¬ 
λάδος» (Φ.Ε.Κ. Α'/51). 

ζ. Του Β.Δ. της 10.11.1923 «Περί ύψους ανεγειρομένων 
οικοδομών εν Θεσσαλονίκη (Φ.Ε.Κ. Α'/337), όπως έχει με¬ 
ρικώς καταργθείμετοαπό 11.6.1954 Β.Δ. (Φ.Ε.Κ. Α7128). 

η. Του Β.Δ. της 8.5.1920 «Περί εφαρμογής του νέου Σχε¬ 
δίου Πόλεως Θεσσαλονίκπς» (Φ.Ε.Κ. Α'/171). 

θ. Των άρθρων 3 και 15 του Ν. 1561/1985 «περί Ρυθμι¬ 
στικού Σχεδίου Θεσσαλονίκης» (Φ.Ε.Κ. Α'/148). 

ι. Του Π.Δ. της 15.4.1988 «Περί διατήρησης, επισκευής 
ή ανακατασκευής αρχιτεκτονικών, καλλιτεχνικών και στα¬ 
τικών στοιχείων διατηρητέων κτιρίων» (Φ.Ε.Κ. Δ717). 

ια. Του άρθρου 22 του Ν. 1650/1986 «Για την προστασία 
του περιβάλλοντος» (Φ.Ε.Κ. Α7160). 

ιβ. Του Π.Δ. της 2.11.1983 «Χαρακτηρισμός ως διατη¬ 
ρητέων των κτιρίων που βρίσκονται στν κάτω πόλη Θεσ¬ 
σαλονίκης, και καθορισμός ειδικών όρων δόμησης αυ¬ 
τών» μεταξύ των οποίων και τα κτίρια της οδού Αριστοτέ- 
λους με αριβμούς , 3, 5, 7, 9, 11, 13, 15, 17, 19, 23,25, 27 
και 2,4,6,8,10,12,14,16,18,20, 22,24, 26, 28,30 (Φ.Ε.Κ. 
Δ7734). 

ιγ. Του Π.Δ. της 23.2.1987 «Κατηγορίες και περιεχόμενο 
χρήσεων γης» (Φ.Ε.Κ. Δ7166). 

ιδ. Του άρθρου 22 του Ν. 2300/1995 «Μεταφορά Συντε¬ 
λεστή Δόμησης και άλλες διατάζεις» (Φ.Ε.Κ. Α'/ 69), που 
αναφέρεται στη δυνατότητα χαρακτηρισμού ως διατηρη¬ 
τέας της χρήσης γης. 

2. Τις αποφάσεις: 

α. Υ. 704/19.8.1998 του Πρωθυπουργού «Μετονομασία 
του Υπουργείου Βορείου Ελλάδος σε Υπουργείο Μακε¬ 
δονίας - Θράκης» (Φ.Ε.Κ. Β7 575) 
β. Αριβ. ΔΙΛΑΠ/Γ/3200/51805/23.2.1987 του Υπουργεί¬ 
ου Πολιτισμού «Χαρακτηρισμός ως ιστορικών τόπων των 
αγορών Πλατείας Άθωνος (Βατικιώτη, Βλάλη και Μπεζε- 
στένι Θεσσαλονίκης» (Φ.Ε.Κ. Β7154), όριο των οποίων α¬ 
ποτελεί και η οδός Αριστοτέλους. 

γ. Αριβ. ΥΠ.ΠΟ./ΔΙΛΑΠ/3046/51009/14.10.1994 «Χαρα¬ 
κτηρισμός ως ιστορικού τόπου και ιστορικού κέντρου 
Θεσσαλονίκης» (Φ.Ε.Κ. Β7833). 

δ. Από 31.3.1993 του Υ.ΠΕ.ΧΩ.Δ.Ε. «Έγκριση του Γ.Π.Σ. 
Θεσσαλονίκης» (Φ.Ε.Κ. Δ7420). 

ε. Κ.Υ.Α. 44242/2361/89 των Υπουργών ΔημόσιαςΤάξης 
και ΠΕ.ΧΩ.Δ.Ε. «Σφράγιση ακινήτων σε περίπτωση μετα¬ 
βολής χρήσης» (Φ.Ε.Κ. Β7380). 

στ. Υπ’ αριθμ. 769/1998 (Αριβ. Συνεδρίασης 16/28.5. 
1998) του Δημοτικού Συμβουλίου του Δήμου Θεσσαλονί¬ 
κης για τον καθορισμό ειδικών χρήσεων γης και κανονι¬ 
σμού λειτουργίας στο μνημειακό άξονα της οδού Αριστο- 
τέλους στη Θεσσαλονίκη. 

3. Τα έγγραφα: 

α. Υπ’ αριθμ. 1265/21.9.1998 της 4ης Εφορείας Νεωτέ- 
ρων Μνημείων, 

β. Υπ’ αριθμ. 29/28811/ΠΣΚ/1416/28.9.1988 της Διεύ¬ 
θυνσης Πολεοδομίας Θεσσαλονίκης. 

γ. Υπ’ αριθμ. 1846/5.10.1998 του Οργανισμού Ρυθμιστι¬ 
κού Θεσσαλονίκης, και 

δ. Υπ’ αριθμ. 5051/30.12.1988 της Δ/νσης Περιβάλλο¬ 
ντος και Χωροταξίας της Περιφέρειας Κεντρικής Μακε¬ 
δονίας με τα οποία διατυπώνονται οι απόψεις των φορέ¬ 
ων αυτών για τον καθορισμό χρήσεων στο μνημειακό ά¬ 
ξονα της οδού Αριστοτέλους της Θεσσαλονίκης και τον 
κανονισμό λειτουργίας των χρήσεων αυτών. 

4. Το γεγονός ότι: 

α. Ο υπόψη άξονας της οδού Αριστοτέλους είναι μνη¬ 
μειακός και αποτελεί μέρος του αρχαιολογικού περιπά¬ 
του, και 

β. Δεν επηρεάζεται δυσμενώς ο κυκλοφοριακός φόρ¬ 
τος του βασικού οδικού δικτύου των οδών Εγνατίας, Τσι- 
μισκή και Μητροπόλεως από τις συγκεκριμένες χρήσεις 
και τον κανονισμό λειτουργίας αυτών. 


5. Την αναγκαιότητα: 

α. Αναβίωσης και διαφύλαξης του ιστορικού χαρακτή¬ 
ρα, της παραδοσιακής φυσιογνωμίας της περιοχής και 

β. Διατήρησης και προστασίας του ιστορικού - παραδο¬ 
σιακού αστικού τοπίου της οδού Αριστοτέλους και των ι¬ 
διαίτερων χαρακτηριστικών του, με τη θέσπιση ειδικών 
κανόνων και ρυθμίσεων των χρήεων και της πολεοδομι- 
κής έντασης της περιοχής, αποφασίζουμε: 

I. Καθορίζουμε τις ειδικές χρήσεις των διατηρητέων κτι¬ 
ρίων του μνημειακού άξονα τπς οδού Αριστοτέλους της 
Θεσσαλονίκης από το ύψος της οδού Μητροπόλεως μέ¬ 
χρι το ύψοςττις οδού Εγνατίας, και 

II. Εγκρίνουμε τον κανονισμό Χρήσεων και Λειτουργίας 
των κτιρίων και των πεζοδρομίων της οδού Αριστοτέλους, 
στο μήκος του άξονα της οδού αυτής, από το ύψος της ο¬ 
δού Μητροπόλεως μέχρι το ύψος τπς οδού Εγνατίας. Ο 
κανονισμός αυτός αναφέρεται στα αστικά τοπία των με¬ 
τώπων των όψεων των κτιρίων και των οικοδομικών τε¬ 
τραγώνων που πρόσκεινται στον ανωτέρω άξονα, απο¬ 
σκοπεί στην εξασφάλιση άνετων συνθηκών κυκλοφορίας 
πεζών και οχημάτων τροφοδοσίας, καθώς και στην προ¬ 
στασία του ιστορικού και παραδοσιακού χαρακτήρα της 
περιοχής. 

Οι ειδικές χρήσεις και ο κανονισμός καθορίζονται ως ε¬ 

ξής: 

Άρθρο 1 

1. Για τα ισόγεια των διατηρητέων κτιρίων που βρίσκο¬ 
νται στις πλευρές του άξονα της οδού Αριστοτέλους, από 
το ύψος της οδού Μητροπόλεως μέχρι το ύψος της οδού 
Εγνατίας, καθορίζονται οι εξής χρήσεις.: 

α. Εμπορικά καταστήματα. 

β. Γραφεία Διοίκησης επιχειρήσεων και Κοινωφελών 
Οργανισμών. 

γ. Καταστήματα Τραπεζών και ασφαλιστικών Ιδρυμάτων. 

δ. Κτίρια και χώροι πολιτιστικών δραστηριοτήτων. 

ε. Επαγγελματικά εργαστήρια χαμήλής όχλησης και μό¬ 
νον στις παρόδους και τις διόδους προς τον κύριο άξονα. 

στ. Καταστήματα υγειονομικού ενδιαφέροντος και χώ¬ 
ροι συνάθροισης κοινού (εστιατόρια, αναψυκτήρια, κα¬ 
φενεία, ουζερί, μπαρ) σε ποσοστό έως το 10% του συνό¬ 
λου των καταστημάτων και όχι περισσότερα των δύο (2) 
ανά οικοδομικό τετράγωνο (Ο.Τ.) 

ζ. Ξενοδοχεία. 

2. Οι χρήσεις αυτές φαίνονται στο τοπογραφικό διά¬ 
γραμμα υπό κλίμακα 1:2000, που θεωρήθηκε από τη 
Δ/νση Πολιτισμού του Υπουργείου Μακεδονίας - Θράκης 
και αντίτυπό του δημοσιεύεται μαζί με ην απόφαση αυτή. 

3. Στις διατάξεις των παραγράφων 1 και 2 του άρθρου 
αυτού υπάγονται τα κτίρια της οδού Αριστοτέλους με α- 
ριβμούς 1,2,3,4,5,6,7,8,9, 10,11,12,13,14,15,16,17, 
18, 19, 20, 22, 23, 24, 25, 26, 27, 28 και 30, καθώς επίσης 
και ο χώρος μπροστά από τα κτίρια αυτά. 

Άρθρο 2 

Οποιαδήποτε χρήση, ανεξάρτητα από το είδος, το χα¬ 
ρακτήρα και την έντασή της, όταν αποτελεί πηγή όχλησης 
και παράγοντα άμεσης ή έμμεσης αλλοίωσης, τον χαρα¬ 
κτήρα του περιβάλλοντος, μπορεί να απαγορευθεί γι’ αυ¬ 
τούς και μόνο τους λόγους. 

Άρθρο 3 

1. Καταστήματα Υγειονομικού ενδιαφέροντος και χώ¬ 
ροι συνάθροισης κοινού. Οι χρήσεις αυτές επιτρέπονται 

κατά ποσοστό έως το 10% του αριθμού των ισογείων κα¬ 
ταστημάτων σε κάθε μέτωπο των Ο.Τ. και όχι περισσότε¬ 
ρα των δύο (2) καταστημάτων ανά οικοδομικό τετράγωνο 
(Ο.Τ.). Η παραπάνω χρήση δεν επιτρέπεται στο Ο.Τ. με¬ 
ταξύ των οδών Ερμού και Β. Ηρακλείου καθόσον τα υφι¬ 
στάμενα κτίσματα είναι ιδιοκτησίας δημοσίων οργανι¬ 
σμών και τραπεζών και ως εκ τούτου η κατάσταση των 
χρήσεων είναι ήδη παγίως διαμορφωμένη. Σε περίπτωση 
αλλαγής ιδιοκτήτη ή ανανέωσης αδείας όταν το παραπά¬ 
νω ποσοστό του 10% υπερκαλύπτεται, η αίτηση δεν εξε¬ 
τάζεται καθόλου. 

2. Κατά παρέκκλιση τπς προηγούμενης παραγράφου ε¬ 
πιτρέπεται η λειτουργία των νομίμως υφισταμένων και 
λειτουργούντων καταστημάτων κατά την ημερομηνία δη¬ 
μοσίευσης της παρούσας, έστω και αν υπερβαίνουν το 
παραπάνω καθορισθέν όριο του 10%. 

3. Στις περιπτώσεις αλλαγής ιδιοκτήτη ενός καταστή¬ 
ματος, το οποίο λειτουργεί ως κατάστημα υγειονομικού 
ενδιαφέροντος, δεν θα χορηγείται συνέχιση ισχύος της 
άδειας λειτουργίας, αλλά θα εξετάζεται εκ νέου χορήγη¬ 
ση άδειας λειτουργίας και η περίπτωση θα εξετάζεται ως 
ανεξάρτητη υπόθεση χορήγησης άδειας λειτουργίας κα¬ 
ταστήματος υγειονομικού ενδιαφέροντος. 

4. Για τις περιπτώσεις της χωρίς έγκριση αλλαγής χρή¬ 
σης ή συνέχισης της υφιστάμενης χρήσης από νέο ιδιο- 
τήτη ή εγκατάστασης νέας χρήσης διαφορετικής από τις 
προβλεπόμενες από την παρούσα απόφαση ή τις υπόλοι¬ 
πες ισχύουσες πολεοδομικές διατάξεις, επιβάλλεται η ε¬ 
φαρμογή των διατάξεων της ΚΥΑ 44242/2361/89 (Φ.Ε.Κ. 
Β'/380) των Υπουργείων Δημόσιας Τάξης και ΠΕ.ΧΩ.Δ.Ε. 

Άρθρο 4 

Οι αρμοδιότητες της Επιτροπής Γνωμοδότησης Χρήσε¬ 
ων του Ιστορικού Κέντρου Θεσσαλονίκης (Ε.Γ.Χ.Ι.Κ.Θ.) ε- 
πεκτείνονται και ισχύουν και στην περιοχή του υπόψη ά¬ 
ξονα της οδού Αριστοτέλους. Η ως άνω επιτροπή θα α¬ 
σκεί έλεγχο σε όλα τα θέματα που έχουν σχέση με την 
προστασία και την ανάδειξη της περιοχής εντός του πλαι¬ 
σίου των ισχυουσών γενικών και ειδικών διατάξεων. Ακό¬ 
μη θα ασκείται επιπρόθετος έλεγχος σε όλα τα καταστή¬ 
ματα κατά τακτά χρονικά διαστήματα, προκειμένου να πι¬ 
στοποιείται η εφαρμογή του παρόντος κανονισμού. Οι 
έλεγχοι αυτοί θα είναι περιοδικοί και θα γίνονται το αργό¬ 
τερο κάθε έτος. Στην αρμοδιότητα της παραπάνω επι¬ 
τροπής εμπίπτουν και οι διαδικασίες σταδιακής απομά¬ 
κρυνσης των μη επιθυμητών χρήσεων, αλλά και εκείνων 
που προκαλούν οχλήσεις και ζημιές στο περιβάλλον και 
την γενική εμφάνιση του εν λόγω άξονα. Η επιτροπή αυτή 
ορίζεται με απόφαση του Δήμου και αποτελείται από: 

α) Έναν εκπρόσωπο της Διεύθυνσης Πολιτισμού του 
Υ.ΜΑ.Θ., η οποία ασκεί την πολιτική προστασίας του Ι¬ 
στορικού Κέντρου. 

β) Δύο (2) εκπροσώπους του Δήμου και 

γ) Από έναν εκπρόσωπο ττις Αστυνομίας, του Επαγγελ¬ 
ματικού Επιμελητηρίου, του Οργανισμού Ρυθμιστικού και 
του ΤΕΕ. 

Άρθρο 15 

1. Οι δρόμοι του άξονα της οδού Αριστοτέλους, από το 
ύψος της οδού Μητροπόλεως μέχρι το ύψος της οδού Ε- 
γνατίας προορίζονται για την αποκλειστική κυκλοφορία 
των πεζών, οι οποίοι έχουν δικαίωμα κυκλοφορίας καθ’ ό¬ 
λο το πλάτος της οδού. Στην είσοδο κάθε δρόμου τοπο¬ 


θετείται κατάλληλη πινακίδα, η οποία θα πληροφορεί για 
το είδος του δρόμου και τον τρόπο λειτουργίας του. 

2. Κατ’ εξαίρεση επιτρέπεται η κυκλοφορία, μετά από 
σχετική άδεια του Δήμου Θεσσαλονίκης, η οποία θα ρυθ¬ 
μίζει τον τρόπο και το χρόνο κυκλοφορίας των παρακάτω 
οχημάτων: 

α. Παροχής πρώτων βοηθειών 
β. Οργανισμών Κοινής Ωφελείας 
γ. Αστυνομίας και Πυροσβεστικού Σώματος 
δ. Απορριμματοφόρων του Δήμου ή ιδιωτικών συναφών 
εταιριών 

ε. Μεταφοράς οικοσκευών, μπάζων, χρηματαποστολών 
κ.λ.π. 

στ. Μεταφοράς αναπήρων και υπερηλίκων 
ζ. Μεταφοράς σκυροδέματος και άλλων οικοδομικών υ¬ 
λικών προς νόμιμες και κατόπιν αδείας κατασκευές μετά 
από ειδική άδεια της αρμόδιας Υπηρεσίας του Δήμου. 

Άρθρο 6 

Η τροφοδοσία των καταστημάτων θα εκτελείται κατά 
τις ώρες 07.00 - 09.00 και 14.30 - 17.00. Ο χρόνος στάθ¬ 
μευσης των οχημάτων τροφοδοσίας περιορίζεται στον ε¬ 
λάχιστο δυνατό. Τα οχήματα τροφοδοσίας δεν θα παρε¬ 
μποδίζουν άλλα παρόμοιας χρήσης ή την κυκλοφορία 
των πεζών, η δε ταχύτητα κίνησης αυτών στον άζονα των 
πεζοδρόμων δεν πρέπει να υπερβαίνει την αντίστοιχη τα¬ 
χύτητα των πεζών. Ωσαύτως οι οδηγοί των οχημάτων αυ¬ 
τών θα μεριμνούν για την ασφάλεια των πεζών. Για το λό¬ 
γο αυτό απαγορεύεται η προς τα όπισθεν κίνηση των ο¬ 
χημάτων αυτών εκτός εάν καθοδηγούνται από άτομο 
εκτός του οδηγού. Οι κάτοχοι των οχημάτων υποχρεού- 
νται να αποζημιώνουν το Δήμο για τις ζημιές που ενδεχο¬ 
μένως θα προκαλούν με την κυκλοφορία των οχημάτων 
τους στη ζωή των πεζοδρόμων του άξονα. 

Απαγορεύει -κόμη κυκλοφορία μοτοποδηλάτων, πο¬ 
δηλάτων και άλλων συναφών μέσων. 

Άρθρο 7 

1. Οι δημόσιοι κοινόχρηστοι χώροι της οδού Αριστοτέ- 
λους, καθώς και οι αντίστοιχοι των παρόδιων στοών χα¬ 
ρακτηρίζονται ως χώροι παραμονής, αναψυχής και κίνη¬ 
σης πεζών, αλλά και τροχοφόρων μέσων, όταν και όπου 
τούτο επιτρέπεται. Στους χώρους αυτούς επιτρέπονται οι 
χρήσεις οι προβλεπόμενες από τις ισχύουσες πολεοδομι¬ 
κές διατάξεις και από το άρθρο 19 του Ν. 1577/1985. Ό¬ 
λες οι κατασκευές και οι χρήσεις υπόκεινται στον έλεγχο 
της επιτροπής Χρήσεων του Ιστορικού Κέντρου, η οποία 
γνωματεύει προ της εκδόσεως της αντίστοιχης άδειας α¬ 
πό την οικεία δημοτική ή και πολεοδομική αρχή. 

2. Κατ’ εξαίρεση των ανωτέρω, επιτρέπεται η προσωρι¬ 
νή χρήση και για ορισμένο χρονικό διάστημα των κοινό¬ 
χρηστων αυτών χώρων για πολιτιστικές, πολιτικές και ε¬ 
ορταστικές εκδηλώσεις. Ωσαύτως και για το σκοπό αυτό, 
επιτρέπεται η ανάλογη τοποθέτηση εξεδρών, προσωρι¬ 
νών λυόμενων κατασκευών, μικροφωνικών, φωτιστικών, 
τηλεοπτικών και άλλων συναφών εγκαταστάσεων σε προ¬ 
καθορισμένους χώρους και κατόπιν σχετικών αδειών που 
εκδίδονται από το Δήμο Θεσσαλονίκης, κατά το άρθρο 19 
του Ν. 1577/1985, τα άρθρα 1,3 και4 του Ν. 1491/1985 και 
πάντοτε μετά από τη σύμφωνπ γνώμη της Ε.Γ.Χ.Ι.Κ.Θ. 

Άρθρο 8 

Απαγορεύεται η κατάληψη και χρήση των δημόσιων κοι¬ 
νοχρήστων χώρων με πάσης φύσεως προσωρινές ή μόνι- 

μες κατασκευές όπως είναι π.χ. οι ραφιέρες, οι πάγκοι 
πλανόδιων μικροπωλητών, τα τραπέζια και καρέκλες ή α- 
νπκείμενα υπαίθριας εξυπηρέτησης ή και επέκτασης των 
καταστημάτων της περιοχής, και ειδικότερα: 

α. Απαγορεύεται η υπαίθρια ανάπτυξη τραπεζοκαθι- 
σμάτων από τα καταστήματα υγειονομικού ενδιαφέρο¬ 
ντος και συνάθροισης κοινού κάτω από τις στοές. Επιτρέ¬ 
πεται η ανάπτυξη τραπεζοκαθισμάτων μπροστά στα κα¬ 
ταστήματα υγειονομικού ενδιαφέροντος στο μήκος της 
πρόσοψής τους και σε δύο σειρές, μία έξω από τις στοές 
και μία απέναντι προς την πλευρά του πάρκου. Μεταξύ 
των δύο σειρών θα παραμένει χώρος διέλευσης τουλάχι¬ 
στον τεσσάρων (4) μέτρων. Στην περίπτωση αυτή απαγο¬ 
ρεύεται παντελώς η τοποθέτηση κινητών ή σταθερών τε¬ 
ντών. 

β. Απαγορεύεται ακόμα η χρήση των επιφανειών και των 
εσωτερικών χώρων των πεσσών για την προβολή και την 
έκθεση εμπορευμάτων. Οι υπάρχουσες προθήκες πρέπει 
να απομακρυνθούν εντός έξι (6) μηνών από τη δημοσίευ¬ 
ση της παρούσας με την φροντίδα των χρηστών. Σε αντί¬ 
θετη περίπτωση επιβάλλεται από το Δήμο Θεσσαλονίκης 
ποινή προστίμου και αποκαθίσταται ο χώρος στην προτέ- 
ρα του μορφή από τις Υπηρεσίες του Δήμου, με ανάλογη 
χρέωση των δαπανών εις βάρος των αυθαιρετούντων. 

Άρθρο 9 

1. Επιβάλλεται η αποκατάσταση και συντήρηση των ό¬ 
ψεων των κτιρίων που έχουν χαρακτηρισθεί με οποιοδή- 
ποτε τρόπο ως διατηρητέες ή έχουν κατασκευαστεί σύμ¬ 
φωνα με το Διάταγμα της οδού Αριστοτέλους. Επιβάλλε¬ 
ται ακόμη η αποκατάσταση των όψεων των μετώπων των 
Ο.Τ, στον άξονα της οδού Αριστοτέλους όπως έχουν προ- 
ταθεί από την αρχική μελέτη ΗθόΐΉΓά και τις μεταγενέ¬ 
στερες τροποποιήσεις της. Η αποκατάσταση θα γίνεται 
σύμφωνα με τις προβλέψεις του ισχύοντος Διατάγματος 
της οδού Αριστοτέλους, οι οποίες ορίζουν τη βασική αρ¬ 
χιτεκτονική σύνθεση και αισθητική εμφάνιση και πάντοτε 
μετά από σχετική έγκριση της Ε.Γ.Χ.Ι.Κ.Θ. 

2. Στη σύνθεση είναι δυνατόν να λαμβάνονται υπόψη τα 
υφιστάμενα αρχιτεκτονικά και διακοσμητικά στοιχεία των 
κτιρίων, καθώς και οι σύγχρονες λειτουργικές απαιτή¬ 
σεις, χωρίς αυτές να επηρεάζουν αποφασιστικά την αρχι¬ 
τεκτονική και την αισθητική του κτιρίου. Απαγορεύονται 
οι προσθήκες στα κτίρια, τα οποία κτίστηκαν σύμφωνα με 
τις διατάξεις του Διατάγματος της οδού Αριστοτέλους 
και έχουν εξαντλήσει στο συντελεστή δόμησής τους. 

3. Οι όψεις των νέων κτιρίων και οι προσθήκες επί υφι¬ 
σταμένων, εκεί όπου επιτρέπονται, καθώς και τα διάφορα 
αρχιτεκτονικά στοιχεία τους πρέπει να εναρμονίζονται με 
την αρχιτεκτονική και των γειτονικών κτιρίων, ώστε να δη- 
μιουργείται η ανάλογη και απαιτούμενη αισθητική εμφά¬ 
νιση του αντίστοιχου αστικού τοπίου. 

4. Απαγορεύεται επίσης η κατάργηση των υποστυλω¬ 
μάτων κατά η δημιουργία νέων παρόδιων στοών. 

Άρθρο 10 

1. Χαρακτηρίζονται ως διατηρητέα σύνολα οι όψεις των 
κτιρίων όσων έχουν κατασκευαστεί και κατασκευάζονται 
κατά το Διάταγμα της οδού Αριστοτέλους, καθώς και οι 
μεταγενέστερες προσθήκες επ’ αυτών, όσες είναι απολύ¬ 
τως εναρμονισμένες με το αρχικό σχέδιο του Διατάγμα¬ 
τος. Στα κτίρια αυτά απαγορεύεται κάθε αφαίρεση, αλ¬ 
λοίωση ή καταστροφή των επί μέρους αρχιτεκτονικών ή 


διακοσμητικών στοιχείων των όψεων ή και του υπολοίπου 
μέρους του κτιρίου εφόσον δημιουργούν αλλοιώσεις ή 
και μεταβολές στις όψεις. 

Για την εκτέλεση οποιοσδήποτε οικοδομικής εργασίας 
απαιτείται έκδοση της ανάλογης οικοδομικής άδειας, η ο¬ 
ποία εκδίδεται από την οικεία πολεοδομική αρχή, κατόπιν 
εγκρίσεωςτουΥ.ΜΑ.Θ. ΓιατηνέγκρισπαπότοΥ.ΜΑ.Θ. ο¬ 
ποιοσδήποτε μελέτης για την έκδοση της ανάλογης άδει¬ 
ας, απαιτείται η προηγούμενη γνωμάτευσπ της πρωτο¬ 
βάθμιας ΕΠΑΕ καθώς και της Ε.Γ.Χ.Ι.Κ.Θ. 

2. Ο Δήμος Θεσσαλονίκης διατηρεί τη δυνατότητα και 
αρμοδιότητα αποκατάστασπς, επισκευής και βαφής των 
όψεων της οδού Αριστοτέλους, καθώς και των παρόδιων 
στοών, εφαρμόζοντας τις ανάλογες διατάξεις του άρ¬ 
θρου 32 του Ν. 1337/1983 και του Π.Δ. της 15.4.1988 
(Φ.Ε.Κ. Δ7317/28.4.88). 

Αρθρο 11 

1. Επιβάλλεται η τακτική συντήρηση και βαφή των όψε¬ 
ων των κτιρίων επί της οδού Αριστοτέλους, αλλά και των 
παρόδιων στοών, των κλιμακοστασίων που βρίσκονται 
στις διόδους ή έχουν πρόσωπο σε κοινόχρηστο χώρο ή σε 
ακάλυπτους χώρους ή προκύπτουν από τη διαφορά ύ¬ 
ψους δύο ομόρων κτιρίων και είναι ορατά και εμφανίζο¬ 
νται στο αστικό τοπίο τπς οδού Αριστοτέλους από οποιο- 
δήποτε ύψος όρασης. 

2. Οι εργασίες επισκευής ή βαφής θα εκτελούνται κα¬ 
τόπιν της σχετικπς οικοδομικής άδειας, η οποία εκδίδεται 
κατά τα καθοριζόμενα στο προηγούμενο άρθρο, κατά τα¬ 
κτά χρονικά διαστήματα πέντε (5) ετών. Η προθεσμία αυ¬ 
τή μπορεί να αυξομειώνεται κατά δύο (2) έτη κατόπιν α- 
ποφάσεως του Υ.ΜΑ.Θ. και μετά από αιτιολογημένη πρό¬ 
ταση του Δήμου Θεσσαλονίκης. 

Άρθρο 12 

1. Σε όλες τις περιπτώσεις εκτέλεσης οποιωνδήποτε ερ¬ 
γασιών στον άξονα της οδού Αριστοτέλους θα υποβάλλε¬ 
ται στην πολεοδομία, εκτός των άλλων και βεβαίωση του 
Δήμου Θεσσαλονίκης, ότι κατετέθη ανάλογη εγγυητική ε¬ 
πιστολή, η οποία θα αποτελεί εγγύηση αποκατάστασης 
του οδοστρώματος και του λοιπού αστικού εξοπλισμού 
που ενδεχομένως να υποστούν ζημιές. Οι ιδιοκτήτες των 
ακινήτων επί της οδού Αριστοτέλους θα μεριμνούν καθη¬ 
μερινώς για την απομάκρυνση κάθε υλικού, νέου ή εξ α- 
ποξηλώσεως, τα οποία θα έχουν απομείνει στην επιφά¬ 
νεια της οδού. Σε περίπτωση μη αποκατάστασης του ο¬ 
δοστρώματος και του λοιπού εξοπλισμού η εγγυπτική 
επιστολή θα καταπίπτει υπέρ του Δήμου, ο οποίος και θα 
εκτελεί τις επισκευές κατά τις κείμενες διατάξεις. 

2. Ο χώρος μπροστά στην οικοδομή όπου εκτελούνται 
εργασίες, θα περιφράσσεται υποχρεωτικά σε απόσταση 
1,5 μ. έξω από τη οικοδομική γραμμή και σε ύψος 2,5 μ. με 
υλικά περίφραξης αδιαπέραστα από τη σκόνη. Μετά την 
αποπεράτωση του φέροντος οργανισμού της ανεγειρό- 
μενης οικοδομής θα τοποθετούνται προστατευτικά ι¬ 
κριώματα έτσι ώστε να παραδίδεται σε κυκλοφορία όλο 
το πλάτος των δρόμων/πεζοδρόμων. Τα ανωτέρω ικριώ¬ 
ματα θα επενδύονται κατά τέτοιο τρόπο ώστε να μη ρυ- 
παίνεται το οδόστρωμα. Η αποκατάσταση του οδοστρώ¬ 
ματος στην αρχική του μορφή μετά τις εργασίες και των 
Οργανισμών Κοινής Ωφέλειας βαρύνει εξ ολοκλήρου 
τους ιδιοκτήτες των ανεγειρόμενων οικοδομών, όπως α- 
ναφέρεται και στην παράγραφο 1 του παρόντος άρθρου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Άρθρο 13 

1. Απαγορεύεται η τοποθέτηση επιγραφών και διαφημί¬ 
σεων στις προσόψεις των κτιρίων, στα μπαλκόνια, στα δώ¬ 
ματα, στις κολώνες και στους πεσσούς, στις επιφάνειες 
των στοών, καθώς και στις εισόδους των κτιρίων. Απαγο¬ 
ρεύεται επίσης η ανάρτηση επιγραφών και διαφημίσεων 
από τις οροφές των παρόδιων στοών καθώς και οι κάθε 
φύσεως αφισοκολλήσεις και αεροπανώ. Οι υφιστάμενες 
επιγραφές και διαφημίσεις πρέπει να απομακρυνθούν ε¬ 
ντός προθεσμίας έξι (6) μηνών. Η διαδικασία της απομά¬ 
κρυνσης αρχίζει με τη σύνταξη πρακτικού της Ε.Γ.Χ.Ι.Κ.Θ. 
και σε περίπτωση μη συμμόρφωσης από τους υπεύθυνους 
θα επιλαμβάνεται ο Δήμος Θεσσαλονίκης και με τα συ¬ 
νεργεία του θα αποξηλώνει τις διαφημίσεις κατά τη διαδι¬ 
κασία του άρθρου 10 της παρούσας. Οι νέες πινακίδες των 
καταστημάτων, οι οποίες θα τοποθετούνται στους τοίχους 
του ισογείου που έχουν πρόσωπο προς την παρόδια στοά, 
δεν θα αλλοιώνουν τη μορφή του κτιρίου, θα είναι εναρ¬ 
μονισμένες με το ύφος και το χαρακτήρα της περιοχής και 
πάντοτε μετά από έγκριση της Ε.Γ.Χ.ί.Κ.Θ. 

2. Επιτρέπεται ο φωτισμός των κτισμάτων με κάθε πρό¬ 
σφορο τρόπο ακόμα και χωρίς την έγκρισπ των ιδιοκτη¬ 
τών, αλλά κατόπινεγκ.ρίσεωςτου Δημοτικού Συμβουλίου. 

Άρθρο 14 

1. Επιτρέπεται η τοποθέτηση ομοιόμορφων και μόνο κι¬ 
νητών προστεγασμάτων επί των κτιρίων χωρίς κατσκόρυ- 
φα στοιχεία και διαφημιεπικές επιγραφές πάνω σ’ αυτά, 
με την προ υπόθεση της προηγούμενης έγκρισής τους α¬ 
πό την αρμόδια Ε.Γ.Χ.Ι.Κ.Θ., προς τΗν οποία υποβάλλο¬ 
νται συνολικά μελέτες για ένα ολόκληρο κτίριο τουλάχι¬ 
στον. 

2. Απαγορεύεται ρητακ; η τοποθέτηση κινητών προστε¬ 
γασμάτων με στηρίγματα ή όχι, πάνω στα πεζοδρόμια και 
τους κοινοχρήστους χώρους της περιοχής γενικά. 

Άρθρο 15 

1. Απαγορεύεται η χρήση κάθε είδους μικροφωνικών ε¬ 
γκαταστάσεων και ενισχυτικών μηχανημάτων ήχου σε α¬ 
νοιχτούς χώρους. Οι αντίστοιχες μικροφωνικές εγκατα¬ 
στάσεις στους εσωτερικούς χώρους δεν πρέπει να προ- 
καλούν θόρυβο εντάσεως μεγαλύτερης των 35 άά προς 
το εξωτερικό περιβάλλον. 

2. Στις περιπτώσεις ηχητικαιν και άλλων περιβαλλοντικών 
οχλήσετον που προκαλούνται κατά οποιοδπποτε τρόπο α¬ 
πό τις υφιστάμενες χρήσεις η Ε.Γ.Χ.Ι.Κ.Θ. μπορεί να ενερ¬ 
γεί αυτεπάγγελτα και να επιβάλλει τα κατάλληλα μέτρα για 
την άρση της αιτίας των οχλήσεων. Εάν η αιτία των οχλή¬ 
σεων δεν αρθεί εντός τακτής προθεσμίας, τότε επιβάλλε¬ 
ται η διακοπή τπς λειτουργίας της οχλούσας επιχείρησης 
σύμφωνα με τις διατάξειςτου Ν. 237/95 {Φ.Ε.Κ. Α'/113). 

3. Κατά παρέκκλιση των ανωτέρω, επιτρέπεται η χρήση 


μικροφωνικών εγκαταστάσεων κατά τις περιόδους εκλο¬ 
γών ή πολιτιστικών εκδηλώσεων, κατόπιν αδείας του Δή¬ 
μου Θεσσαλονίκης, η οποία εκδίδεται μετά από σύμφωνη 
γνώμη της Ε.Γ.Χ.Ι.Κ.Θ. 

Άρθρο 16 

1. Η καθαριότητα γενικώς καθώς και ο ευπρεπισμός της 
περιοχής είναι ευθύνη του Δήμου Θεσσαλονίκης η διατή¬ 
ρηση αυτής συντελείται σε συνεργασία και συνυπευθυ- 
νότητα μεταξύ Δήμου και Καταστηματαρχών. Οι κατα¬ 
στηματάρχες οφείλουν να διατηρούν τα απορρίμματα 
που δημιουργούνται κατά τις ώρες λειτουργίας της αγο¬ 
ράς εντός των καταστημάτων τους και σε ειδικούς χώ¬ 
ρους φύλαξης. Μετά το κλείσιμο της αγοράς θα τα μετα¬ 
φέρουν μέσα σε ειδικούς πλαστικούς σάκκους στους κα¬ 
θορισμένους από το Δήμο χώρους, προκειμένου να γίνει 
η αποκομιδή τους με την ευθύνη των Υπηρεσιών Καθα¬ 
ριότητας του Δήμου. 

2. Οι καταστηματάρχες είναι υπεύθυνοι για τη διατήρη¬ 
ση της καθαριότητας των χώρων μπροστά από τα κατα- 
ατήματά τους, καθώς και για την ενημέρωση των Υπηρε¬ 
σιών του Δήμου σε περιπτώσεις αφισοκολλήσεων, προ- 
κειμένου αυτές να εμποδιστούν και να απομακρυνθούν. 

Άρθρο 17 

Οι παραβάτες του παρόντος κανονισμού υφίστανταιτις 
κυρώσεις, οι οποίες προβλέπονται από τον Κώδικα Οδι¬ 
κής Κυκλοφορίας (Κ.Ο.Κ.) και τον Γενικό Οικοδομικό Κα¬ 
νονισμό (Γ.Ο.Κ.) ανάλογα με το είδος των παραβάσεων. 

Κατά της απόφασης αυτής μπορεί να ασκηθεί το ένδικο 
μέσο της αίτησης ακυρώσεως ενώπιον του Συμβουλίου 
της Επικράτειας εντός προθεσμίας εξήντα (60) ημερών 
σύμφωνα με τις διατάξεις του άρθρου 46 του Π.Δ. 
18/1989 «Κωδικοποίηση Διατάξεων νόμων για το Συμβού¬ 
λιο της Επικράτειας». 

Από τις διατάξεις της απόφασης αυτής δεν προκαλείται 
δαπάνη εις βάρος του Κρατικού Προϋπολογισμού ή του 
Προϋπολογισμού του οικείου Ο.Τ.Α. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως (τεύχος Δ') μαζί με τα συνοδευτικά της δια¬ 
γράμματα και να κοινοποιηθεί στους αρμόδιους φορείς 
της Νομαρχίας Θεσσαλονίκης, του Δήμου Θεσσαλονί- 
κτις, του Οργανισμού Ρυθμιστικού Θεσσαλονίκης, της 
ΔΙΠΕΧΩ Περιφέρειας Κεντρικής Μακεδονίας, της 4ης Ε¬ 
φορείας Νεωτέρων Μνημείων και της Πολεοδομίας Θεσ¬ 
σαλονίκης. 

Θεσσαλονίκη, 4 Αυγούστου 1999 

Ο ΥΠΟΥΡΓΟΣ 

ΙΩΑΝΝΗΣ ΜΑΓΚΡΙΩΤΗΣ 






































6390 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

- (4) 

Ειδοποίηση για παρακατάθεση προσωρινής αποζημίωσης ι¬ 
διοκτητών έκτασης που βρίσκεται στην περιοχή του Δή¬ 
μου Πειραιά και απαλλοτριώθηκε υπέρ και με δαπάνη του 
ΟΣΚ Α.Ε. για ανέγερση του 50ου Δημ. Σχολείου Πειραιά. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Η Ανώνυμη Εταιρεία με την επωνυμία «ΟΡΓΑΝΙΣΜΟΣ ΣΧΟ¬ 
ΛΙΚΩΝ ΚΤΙΡΙΩΝ Α.Ε.» που εδρεύει στην Αθήνα και επι της ο¬ 
δού Φαβιέρου 30, ειδοποιεί ότι σύμφωνα με την 1018954/ 
1158/0010/27.2.96 (ΦΕΚ 264/Δ/96) κοινή απόφαση των Υ¬ 
πουργών Οικονομικών και Εθνικής Παιδείας & Θρησκευμά¬ 
των για αναγκαστική απαλλοτρίωση που κηρύχθηκε υπέρ και 
με δαπάνη του ΟΣΚ Α.Ε. έκτασης εμβαδού 650 μ2 (και σύμ¬ 
φωνα με το οριστικό διάγραμμα του Κτηματογράφου 645,51 
μ2) που βρίσκεται στην περιοχή του Δήμου Πειραιά και μετα¬ 
ξύ των δρόμων Κανάρη - X. Κυριάκού και Μπότσαρη κατέθε¬ 
σε στο Ταμείο Παρακαταθηκών και Δανείων υπέρ των δικαι¬ 
ούχων την αποζημίωση που καθορίσθηκε σύμφωνα με την 
1883/31.3.98 απόφαση Μονομελούς Πρωτοδικείου Πειραιά 
και εκδόθηκε το 4868/26.8.99 γραμμάτιο σύστασης παρακα¬ 
ταθήκης για ποσό 206.563.200 δρχ. 

Αθήνα, 30 Αυγούστου 1999 
Ο Πρόεδρος Δ.Σ. ΟΣΚ Α.Ε. 

ΔΗΜ. ΣΚΑΜΝΑΚΗΣ 
-*- 

(5) 

Ειδοποίηση για παρακατάθεση αποζημίωσης ιδιοκτητών έ¬ 
κτασης που βρίσκεται στην περιοχή του Δήμου Μεταμόρ¬ 
φωσης και ρυμοτομήθηκε υπέρ και με δαπάνη του ΟΣΚ 
Α.Ε. για ανέγερση του 5ου Δημ. Σχολ. Μεταμόρφωσης. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Η Ανώνυμη Εταιρεία με την επωνυμία «ΟΡΓΑΝΙΣΜΟΣ ΣΧΟ¬ 
ΛΙΚΩΝ ΚΤΙΡΙΩΝ» που εδρεύει στην Αθήνα και επί της οδού 
Φαβιέρου 30, ειδοποιεί ότι σύμφωνα με την 7/97 πράξη ανα¬ 
λογισμού και την 9150/558/298/97 κυρωτική απόφαση της 
Πολεοδομίας Αθηνών και με δαπάνη του ΟΣΚ Α.Ε. έκτασης 
εμβαδού 65,45 μ που βρίσκεται στην περιοχή του Δήμου Με¬ 
ταμόρφωσης στα Ο.Τ. 74 - 75, κατέθεσε στο Ταμείο Παρακα¬ 
ταθηκών και Δανείων υπέρ των δικαιούχων την αποζημίωση 
που καθορίσθηκε σύμφωνα με την 2332/97 απόφαση Πρω¬ 
τοδικείου Αθηνών και εκδόθηκε το 4837/21.7.99 γραμμάτιο 
σύστασης παρακαταθήκης για ποσό 4.254.250 δρχ, 

Αθήνα, 26 Ιουλίου 1999 
Ο Πρόεδρος Δ.Σ. ΟΣΚ Α.Ε. 

ΔΗΜ. ΣΚΑΜΝΑΚΗΣ 

-Φ- 

( 6 ) 

Ειδοποίηση για παρακατάθεση προσωρινής αποζημίωσης ι¬ 
διοκτητών έκτασης που βρίσκεται στην περιοχή του Δή¬ 
μου Νίκαιας και που απαλλοτριώθηκε υπέρ και με δαπάνη 
του ΟΣΚ Α.Ε,, με σκοπό την ανέγερση διδακτηρίου 5ου 
Λυκείου Νίκαιας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Η Ανώνυμη Εταιρεία με την επωνυμία «ΟΡΓΑΝΙΣΜΟΣ ΣΧΟ¬ 
ΛΙΚΩΝ ΚΤΙΡΙΩΝ Α.Ε.» που εδρεύει στην Αθήνα και επι της ο¬ 
δού Φαβιέρου 30, ειδοποιεί ότι σύμφωνα με την 1099372/ 
6188/Δ/0010/19.9.94 (ΟΣΚ 1041/Δ/6.9.1994) κοινή απόφαση 
των Υπουργών Παιδείας - θρησκευμάτων και Οικονομικών, 
για την κήρυξη αναγκαστικής απαλλοτρίωσης, υπέρ και με 
δαπάνη της ΟΣΚ Α.Ε. έκτασης εμβαδού 4.200 μ2 που βρί¬ 
σκεται στον Δήμο Νίκαιας και μεταξύ των δρόμων Χρυσου- 


πόλεως και Ολυμπίας και προορίζεται για την ανέγερση δι¬ 
δακτηρίου του 5ου Λυκείου Νίκαιας κατέθεσε στοΤαμείο Πα¬ 
ρακαταθηκών και Δανείων υπέρ των δικαιούχων ιδιοκτητών 
την προσωρινή αποζημίωση που καθορίσθηκε σύμφωνα με 
την 23/26.5.1997 απόφαση του Μονομελούς Πρωτοδικείου 
Πειραιά και εκδόθηκε το 4841/22.7.1999 γραμμάτιο σύστα¬ 
σης παρακαταθήκης για ποσό 178.012.500 δρχ. 

Ο Πρόεδρος Δ.Σ. ΟΣΚ Α.Ε. 

ΔΗΜ. ΣΚΑΜΝΑΚΗΣ 


Ειδοποίηση για παρακατάθεση συμπληρωματικής οριστικής 
αποζημίωσης ιδιοκτητών έκτασης που βρίσκεται στην πε¬ 
ριοχή του Δήμου Νίκαιας και που απαλλοτριώθηκε υπέρ 
και με δαπάνη του ΟΣΚ Α.Ε., με σκοπό την ανέγερση δι¬ 
δακτηρίου 26ου Δημοτικού Σχολείου Νίκαιας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Η Ανώνυμη Εταιρεία με την επωνυμία «ΟΡΓΑΝΙΣΜΟΣ ΣΧΟ¬ 
ΛΙΚΩΝ ΚΤΙΡΙΩΝ Α.Ε.» που εδρεύει στην Αθήνα και επι της ο¬ 
δού Φαβιέρου 30, ειδοποιεί ότι σύμφωνα με τις Π. 8384/ 
3144/24.11.1982 (ΟΣΚ 22/Δ/31.1.1983) και Π. 7916/ 2105/ 
18.5.87 (ΦΕΚ 1279/Δ/31.12.1987 κοινές αποφάσεις των Υ¬ 
πουργών Παιδείας - Θρησκευμάτων και Οικονομικών, για την 
κήρυξη αναγκαστικής απαλλοτρίωσης, υπέρ και με δαπάνη 
της ΟΣΚ Α.Ε. έκτασης εμβαδού 4.255 μ2 που βρίσκεται στην 
περιοχήτου Δήμου Νίκαιας και μεταξύ των δρόμων Λεωφ. Α¬ 
θηνών - Μαραθωνομάχων και πάροδος Ακροπόλεως και προ¬ 
ορίζεται για την ανέγερση διδακτηρίου του 26ου Δημ. Σχο¬ 
λείου Νίκαιας κατέθεσε στο Ταμείο Παρακαταθηκών και Δα¬ 
νείων υπέρ των δικαιούχων ιδιοκτητών την συμπληρωματική 
οριστική αποζημίωση που καθορίσθηκε σύμφωνα με την 
745/31.5.1995 απόφαση του Εφετείου Πειραιά και εκδόθηκε 
το 4832/16.7.1999 γραμμάτιο σύστασης παρακαταθήκης για 
ποσό 24.609.240 δρχ. 

Ο Πρόεδρος Δ.Σ. ΟΣΚ Α.Ε. 

ΔΗΜ. ΣΚΑΜΝΑΚΗΣ 

Ειδοποίηση για παρακατάθεση οριστικής αποζημίωσης ιδιο¬ 
κτητών έκτασης που βρίσκεται στην περιοχήτου Δήμου Ι¬ 
λίου και απαλλοτριώθηκε υπέρ και με δαπάνη του ΟΣΚ 
Α.Ε. για ανέγερση διθέσιου Ν/Γ Ιλίου (19° Ν/Γ). 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Η Ανώνυμη Εταιρεία με την επωνυμία «ΟΡΓΑΝΙΣΜΟΣ ΣΧΟ¬ 
ΛΙΚΩΝ ΚΤΙΡΙΩΝ» που εδρεύει στην Αθήνα και επι της οδού 
Φαβιέρου 30, ειδοποιεί ότι σύμφωνα με την 1095723/ 6441/96 
(ΦΕΚ 1132/Δ/96) κοινή απόφαση των Υπουργών Οικονομικών 
και Εθν. Παιδείας Θρησκευμάτων για αναγκαστική απαλλο¬ 
τρίωση που κηρύχθηκε υπέρ και με δαπάνη του ΟΣΚ Α.Ε. έ¬ 
κτασης εμβαδού 824 μ2 που βρίσκεται στην περιοχή του Δή¬ 
μου Ιλίου και μεταξύ των δρόμων Βρυσηίδος και Πολυφήμου 
κατέθεσε στο Τ αμείο Παρακαταθηκών και Δανείων υπέρ των 
δικαιούχων την αποζημίωση που καθορίσθηκε σύμφωνα με 
την 9941 /'9σ απόφαση του Εφετείου Αθηνών και εκδόθηκε το 
4836/21.7.99 γραμμάτιο σύστασης παρακαταθήκης για πο¬ 
σό 8.510.750 δρχ. 

Αθήνα, 26 Ιουλίου 1999 
Ο Πρόεδρος Δ.Σ. ΟΣΚ Α.Ε. 

ΔΗΜ. ΣΚΑΜΝΑΚΗΣ 

